  Наталья Тетерина 4-тӥ тулыспалэ Ижкарын боксъя «Золотая перчатка» залэз усьтонэ олимпи шудонъёслэн, Россилэн но дуннелэн чемпионэз Александр Поветкин пыриськоз. Со сярысь Удмуртилэн шоркарезлэн пресс-службаез ивортэ. Ужрад 12 час 30 минутэ кутскоз. Боксэн вырон зал профилактикая «Подросток» кар центрлэн нырысетӥ этажаз интыяськоз (Удмурт урам, 245). Выльдэм заллэн быдӟалаез 179,7 квадрат метр. Отын боксэн вырыны арбериос, тренажеръёс, выль ринг но грушаос вань. Со сяна, дӥсез воштон висъет но душ лэсьтэмын. Пусъём, «Золотая перчатка» зал Ижкарын вордскем боксёрлэсь Андрей Абрамовлэсь нимзэ нуллэ. ВАТСАН Андрей Абрамов – совето вакытысь боксёр, СССР-лэн спортъя дано мастерез (1962), СССР-лэн чемпионэз (1957, 1958, 1960-1963), Европалэн чемпионэз (1957, 1959,1961), Европалэн первенствоезлэн азвесь призёрез (1963), XVII Олимпи шудонъёсы пыриськись (Рим, 1960), 1950-60-тӥ аръёсы секыт весын одӥгез кужмоез боксёр. Тегъёс: Спорт Ижкар Удмуртия бокс  